Source: https://www.valgavesi.ee/ee/ettevottest/teeninduspiirkonnad/taheva/kasutamiseeskiri/
Timestamp: 2018-07-20 19:44:24+00:00

Document:
KASUTAMISEESKIRI - Valga Vesi AS
TAHEVA VALLA ÜHISVEEVÄRGI JA –KANALISATSIOONI KASUTAMISE EESKIRI
(Volitusnorm – Ühisveevärgi ja -kanalisatsiooni seaduse § 8 lg 4)
(1) Taheva valla ühisveevärgi ja –kanalisatsiooni kasutamise eeskiri (edaspidi eeskiri) sätestab veevarustuse ja reovee ärajuhtimise teenuste osutamise nõuded ja tingimused ning teenuste osutamise ja kasutamise korra Taheva vallas.
(2) Eeskiri on kohustuslik täitmiseks kõigile ühisveevärgi ja –kanalisatsiooniga seotud juriidilistele ja füüsilistele isikutele Taheva vallas.
(1) Eeskirjas kasutatakse mõisteid Taheva Vallavolikogu (edaspidi volikogu) kinnitatud Taheva valla ühisveevärgi ja –kanalisatsiooniga liitumise eeskirjas märgitud tähenduses.
2) arvestusperiood – veevarustuse või reovee ärajuhtimise teenuse osutamise periood, mille kohta kliendile esitatakse arve;
3) kinnistu – kinnisturaamatusse iseseisva üksusena kantud kinnisasi, hoonestusõiguse alusel kasutatav maa või ehitise kui vallasasja juurde kuuluv maa;
4) klient– kinnistu omanik, hoonestusõiguse omanik või ehitise kui vallasasja omanik, kelle omandis või kelle valduses on ühisveevärgi ja/või –kanalisatsiooniga ühendatud veevarustus- ja kanalisatsioonirajatised ning kes on sõlminud vee-ettevõtjaga kliendilepingu;
5) kinnistu veetorustik – liitumispunkti ja veemõõtesõlme vaheline torustik, liitumispunkti puudumisel kinnistusisene torustik;
6) sademevesi – loodusliku päritoluga sademe- ja drenaaživesi ning maapinnalähedase põhjaveekihi, mis toitub otseselt sademetest, vesi;
7) kontrollkaev –võrgu hoolduseks ja kontrolliks torustikule ehitatud kaev, DN400-800;
9) paisutustase – veepinna kõrgusmärk, milleni kanalisatsioonivesi võib uputuse või ummistuse korral ühiskanalisatsioonis tõusta;
10) reoveekanalisatsioon – ehitised ja seadmed reovee ärajuhtimiseks ja kanaliseerimiseks;
11) reovesi – üle kahjustuspiiri rikutud ja enne suublasse juhtimist puhastamist vajav vesi;
13) teenusleping – kliendi ja vee-ettevõtja vahel sõlmitud leping veevarustuse ja heitvee ärajuhtimise teenuste ostu-müügi kohta;
14) ühisveevärgi ja -kanalisatsiooni avarii – ühisveevärgi ja -kanalisatsiooni ehitiste või seadmete ettenägematu purunemine või rikkiminek, mille tagajärjel oluliselt halveneb või katkeb klientide veega varustamine või nende reovee ärajuhtimine või on ohustatud inimesed, ehitised või keskkond;
15) ühisveevärk ja -kanalisatsioon – ehitiste ja seadmete süsteem, mille kaudu toimub kinnistute veega varustamine või reovee ärajuhtimine ja mis on vee-ettevõtja hallatav.
(3) Ühisveevärgi ja –kanalisatsioonina käsitletakse ühisveevärki või ühiskanalisatsiooni eraldi või mõlemat koos.
§ 3. Ühisveevärgi ja –kanalisatsiooni kasutamine
(1) Ühisveevärgi ja –kanalisatsiooni abil veevarustuse ja reovee ärajuhtimise teenuseid osutab vallavolikogu otsusega tegevuspiirkonda määratud vee-ettevõtja.
(2) Ühisveevärgi ja –kanalisatsiooni toimimise ning korrashoiu oma tegevuspiirkonnas tagab vee-ettevõtja vastavalt eeskirjale ning Taheva Vallavalitsuse (edaspidi vallavalitsus) ja vee-ettevõtja vahel sõlmitud lepingule.
(3) Ühisveevärgist klientidele antava vee kvaliteedi ja kvaliteedikontroll peab vastama sotsiaalministri kehtestatud nõuetele. Nõuete täitmise peab tagama vee-ettevõtja.
(4) Ühisveevärgi ja –kanalisatsiooni klientidel on õigus saada ühisveevärgist vett ja juhtida ühiskanalisatsiooni reovett vastavalt vee-ettevõtjaga sõlmitud lepingule (edaspidi teenusleping). Teenusleping sõlmitakse kinnistu, hoonestusõiguse alusel maa kasutaja või ehitise kui vallasasja omanikuga.
(6) Reoveekanalisatsioon on ette nähtud reovee ärajuhtimiseks.
(1) Veevarustuse ja reovee ärajuhtimise teenuste hinnad kehtestab vee-ettevõtja kooskõlastatult Taheva Vallavalitsusega.
VEEGA VARUSTAMINE JA REOVEE ÄRAJUHTIMINE
(1) Ühisveevärgi ja –kanalisatsiooni ning kinnistu veevärgi ja kanalisatsiooni vaheliseks piiriks on vee-ettevõtja määratud liitumispunkt. Nõuded liitumispunkti paigutuse kohta esitatakse liitumistingimustes. Liitumispunkt on ühisveevärgi ja –kanalisatsiooni oluline osa. Liitumispunkti puudumisel on ühisveevärgi ja-kanalisatsiooni ning kinnistu veevärgi ja kanalisatsiooni piiriks kinnistu piir.
(3) Kui kliendi kinnistu ei piirne üldkasutatava maaga, loetakse liitumispunktiks üldkasutatava maa ja esimese sellega kokkupuutuva kinnistu liitumispunkt. Kinnistutel asuvaid kaasomandis olevaid torustikke peavad omanikud ise ühiselt teenindama (hooldus, remont jne).
(4) Veevärgil on liitumispunktiks peakraan, kanalisatsioonil kontrollkaev (toru). Kui olemasoleval torustikul peakraan või kontrollkaev puudub või asub kinnistu piirist kaugemal kui üks meeter ning liitumispunkti asukoht ei ole käesoleva paragrahvi lõike 2 kohaselt poolte vahel teisiti kokku lepitud, määratakse ajutine liitumispunkt kuni torustiku vajalike ümberehitusteni.
(5) Liitumispunkt fikseeritakse kirjalikult piiritlusaktis koos skeemiga, mis on koos liitumislepingu ja liitumistingimustega teenuslepingu lahutamatu osa.
(6) Kinnistu piiride või hoonestuse muutmise korral tuleb kliendil see eelnevalt kooskõlastada omavalitsuse ja vee-ettevõtjaga. Kui seoses sellega tekib vajadus liitumispunktide või teiste veevärgi- või kanalisatsioonirajatiste ümberehituseks, seab vee-ettevõtja koos vallavalitsusega tehnilised tingimused koos teostustähtajaga 30 kalendripäeva jooksul kooskõlastamise taotluse esitamise päevast arvates.
(1) Veerõhu liitumispunktides määrab vee-ettevõtja piirkonniti kehtestatud üldplaneeringu alusel, lähtudes hoonestuse valdavast kõrgusest ja võrgurajatiste tehnilisest lahendusest.
(3) Rõhk ei tohi langeda torustikus alla 10 m H2O ega ületada 60 m H2O.
(4) Paisutustase ühiskanalisatsioonis on määratud kanalisatsiooni tehnilise lahendusega ja esitatakse liitumistingimustes. Kui paisutustase ei ole ette antud, siis on selleks reovee-kanalisatsiooni korral liitumispunkti poolt esimese ühiskanalisatsiooni juurde kuuluva kontrollkaevu kaane kõrgus. Kui reovee isevoolne või üleujutusriskita ärajuhtimine ei ole tagatud, peab klient reovee ülepumpamise või paisutustasemest allpool asuvate ruumide ja pindade kaitse korraldama oma seadmetega oma kulul.
(1) Vee-ettevõtja võib lubada tähtajalist veekasutust või reovee ärajuhtimist ajutiseks tarviduseks (ehituseks, kaubanduseks, kastmiseks) tema poolt väljastavate tehniliste tingimuste ja tähtajalise teenuslepingu alusel eelneva liitumislepingule.
(2) Ajutiste torustike ehitamise, hoolduse ja likvideerimise korraldab tähtajalise teenuslepingu taotleja oma kulul. Kui selliseid ühendusi ühisveevärgi ja –kanalisatsiooniga tähtaegselt ei likvideerita, võib seda teha vee-ettevõtja kliendi kulul.
(4) Tähtajalise teenuslepingu taotlejal tuleb veekasutuse ja reovee ärajuhtimise arvestuse pidamiseks oma kulul paigaldada ajutisele torustikule vee-ettevõtja nõuetele vastav veemõõdusõlm ja arvesti, kui taotleja ja vee-ettevõtja ei ole kokku leppinud teisiti.
(2) Kinnistu kanalisatsioonil peavad allpool ühiskanalisatsiooni paisutustaset paiknevatel reovee äravooludel olema kaitseseadmed uputuste vältimiseks.
1) kasutama kinnistu veevärki ja kanalisatsiooni selliselt ja hoidma need sellises korras, et need ei oleks ohuks kinnistul viibijatele, ei kahjustaks ühisveevärki või –kanalisatsiooni ega takistaks teenuse osutamist teistele klientidele;
2) tagama juurdepääsu sisendustoru kohal olevale maa-alale toru kontrollimiseks ning sisendustoru nähtava lekke ilmnemisel või sellekohase kahtluse tekkimisel teatama sellest vee-ettevõtjale;
5) hoidma tema puhastusalal ja kinnistul asuvad kanalisatsiooni kontrollkaevud ja peakraani luugid lume ja jäävabad;
6) jälgima liitumispunktide luukide ja ühisveevärgi tähissiltide seisundit ning teavitama ettevõtjat nende vigastustest ja kaotsiminekust.
2) ühendus, mis võimaldab ühisveevärgiga vahetult ühenduses (vaba väljavooluta, torukatkestita, jms) olevasse kinnistu veevärki juhtida vett teistest veeallikatest või veevarustussüsteemidest;
3) kinnistu veevärgi vahetut ühendust kanalisatsioonitorustike, -seadmete ja –kaevudega, vedelike reservuaaridega (v.a joogivee reservuaarid), kõrgsurveseadmetega, samuti seadmestikuga, milles kasutatakse tervisele ohtlikke aineid;
4) ühendus, mis võimaldab juhtida sademevett reoveekanalisatsiooni, kui see ei ole kokku lepitud vee-ettevõtja ja kliendi vahelise lepinguga.
(6) Kui kliendi tehtud keelatud ühenduse, ühiskanalisatsiooni ohustava reostuse ärajuhtimise või kliendi muu süülise tegevuse tõttu on reostunud vesi ühisveevärgis, rikutud ühiskanalisatsiooni rajatist või tekitatud kahju keskkonnale, siis kahju hüvitab klient seadusega ettenähtud korras.
1) vee- ja reoveearvesti liitmik ning arvesti elektritoite ja –ülekande süsteem;
(3) Kliendil on keelatud ühisveevärgi ja –kanalisatsiooni juurde kuuluvate ning kinnistuvõrkude plommitud sulgurite omavoliline avamine või sulgemine.
(4) Eemaldatud plommide tagasi paigaldamise kulud kannab klient.
(1) Õigus teostada kinnistu veevärgi ja kanalisatsiooni süsteemi koosseisu ja korrasoleku kontrolli on vallavolikogu otsusega volitatud isikul (edaspidi volitatud isik) ja/või vee-ettevõtjal vastavalt teenuslepingule ja käesolevale eeskirjale.
(1) Vee-ettevõtjal on kohustus klienti eelnevalt kirjalikult hoiatada, kuid mitte varem kui hoiatusest kahe nädala möödumisel, katkestada kliendile vee andmine ja reovee ärajuhtimine, kui selleks esineb vähemalt üks järgmistest alustest:
2) klient ei võimalda kinnistu veevärgi ja kanalisatsiooni kontrollimist, veearvesti hooldust või veearvesti näitude lugemist, kinnistu veevärgile ja kanalisatsioonile plommide paigaldamist ning vee- ja reoveeproovide võtmist;
4) klient ei ole taganud kinni pidanud vee tarbimise ja reovee ärajuhtimise nõuetest või liitumistingimuste kohasest veetarbimise ja reovee ärajuhtimise hulgast.
1) omavolilise veevõtu või reovee ärajuhtimise ilmsikstulekul;
2) kinnistu veevärgist või kanalisatsioonist lähtuva reostuse korral, mis ohustab ühisveevärki või –kanalisatsiooni, inimeste elu või tervist või keskkonda;
(3) Kui käesoleva paragrahvi lõike 2 kohasel tegutsemisel ei ole rikkumiste või puuduse kohta vormistatud akti üleandmisega klienti katkestuse põhjusest teavitatud, tuleb katkestamise põhjustest teavitada klienti kirjalikult esimesel võimalusel.
(6) Vee andmise ja reovee ärajuhtimise katkestamise põhjuseks ei saa lugeda seda, et vee-ettevõtja ja kliendi vahel puudub kirjalik leping, kui vee-ettevõtja esitab regulaarselt veeteenuste arveid ja klient on arved õigeaegselt tasunud.
(7) Erakorraliste asjaolude korral on vallavalitsusel või vee-ettevõtjal õigus piirata ühisveevärgi vee kasutamist kastmiseks.
(1) Vääramatu jõu tõttu tekkinud veevarustuse või reovee ärajuhtimise katkemisel teostab klientide veega varustamist või reovee ärajuhtimist vee-ettevõtja, lähtudes vallavalitsuse antud korraldustest.
(2) Vee-ettevõtjal on õigus piirata või katkestada klientidele vee andmine ja reovee ärajuhtimine avariiliste ja plaaniliste remonttööde korral. Kui veekatkestus toimub remonttööde tõttu, mis kestavad enam kui 10 tundi, tagab vee-ettevõtja mõistliku aja jooksul, kuid vähemalt 24 tunni pärast, ajutise veevõtu võimaluse klientide esmasteks vajadusteks.
(3) Vee-ettevõtja on kohustatud teavitama vallavalitsust ühisveevärgi ja –kanalisatsiooni rajatiste plaaniliste ehitus- ja remontööde ajast hiljemalt kaks nädalat enne tööde algust ja avariiliste remonttööde aja vahetult pärast seda, kui vee-ettevõtja on avariiteate registreerinud. Plaaniliste remonttööde algusest ning nendega seotud vee andmise ja reovee vastuvõtu piiramisest või katkestusest teavitatakse kliente kirjalikult (s.o e-posti või posti teel) vähemalt viis päeva enne tööde algust.
(4) Kui käesoleva paragrahvi lõike 3 kohasest teavitamise kohustusest kinni ei peeta, vastutab vee-ettevõtja plaaniliste remonttööde tõttu kliendile vee andmise või reovee ärajuhtimise piiramisest või katkestamisest põhjustatud võimalike kahjude eest.
(5) Vee-ettevõtja ei vastuta kliendile vee andmise või reovee ärajuhtimise vähenemise või katkemise ning üleujutuste ja nendest põhjustatud võimalike kahjude eest, kui need on toimunud vääramatu jõu tagajärjel. Kui vee-ettevõtja on ühisveevärgi ja –kanalisatsiooni hooldus- või remonttööde käigus põhjustanud kliendi kinnistu veevärgi või kanalisatsioonile kahjustusi või ruumide üleujutusi, korvab vee-ettevõtja kliendile kahjustuste kõrvaldamiseks vajalikud kulud.
OMAVOLILINE VEEVÕTT JA REOVEE ÄRAJUHTIMINE
§ 13. Omavolilise veevõtu ja reovee ärajuhtimise määratlus
2) torustikule, sulguritele, tuletõrjesüsteemile ning vee- või reovee mõõdusõlmele vee-ettevõtja pandud plommid on eemaldatud või rikutud;
6) vee-ettevõtja loata toimub kontroll- või muu kaevu kaudu reovee või fekaalide purgimine ühiskanalisatsiooni või reovee kanalisatsiooni juhitakse sademevett;
(2) Vee omavolilise kasutamise või reo- ning sademevee omavolilise ärajuhtimise ilmsiks tulekul
koostab ülevaatust teinud volitatud isik või vee-ettevõtja rikkumist määratleva akti.
2) reoveearvesti või mõõdusõlme plommide rikkumise või näitude moonutamise korral vastavalt
käesoleva paragrahvi lõike 1 kohasele arvestuskorrale arvesti toru arvestusliku siseläbimõõdu järgi;
3) sademevee ärajuhtimisel reoveekanalisatsiooni iga sademevee vastuvõtu- või ühenduspunkti (restkaevu, drenaažiühenduse, kanalisatsiooni kontrollkaevu korraldatud äravoolu, katuseäravoolu jne) pealt, lähtudes äravoolust 75 m3 kalendrikuus ja reovee ärajuhtimise teenuse hinnast.
(3) Kui omavoliline reovee või fekaalide ärajuhtimine (purgimine) toimus teisaldatavate mahutite täitmiseks või tühjendamiseks, tasub vee võtja või ärajuhtija vee-ettevõttele hüvitist, lähtudes kasutatud mahuti mahust ja reovee ärajuhtimise teenuse hinnast, kusjuures maksimaalselt on võimalik nõuda tasu 15-kordselt mahuti mahu eest.
NÕUDED ÄRAJUHITAVA REOVEE KOHTA
(6) Avariijuhtudest, mis on põhjustanud ärajuhitava reovee reostusnäitajate tõusu või täiendavate kanalisatsioonirajatistele, inimesele või keskkonnale ohtlike saasteainete sattumise ühiskanalisatsiooni, on klient kohustatud viivitamatult teatama vee-ettevõtjale ohutusmeetmete rakendamiseks.
Reostusnäitaja tähis mõõtühik reostusgrupid Piirväärtus
Vesinikioonide minimaalne sisaldus pHmin pH-ühik 6.5
Vesinikioonide maksimaalne sisaldus pHmax pH-ühik 8.5
Heljuvainete sisaldus mg/l 200
Biokeemiline hapnikutarve BHT7 mg/l 200
Naftasaaduste sisaldus mg/l 1.5
Üldlämmastiku sisaldus mg/l 60
Ühealuseliste fenoolide sisaldus mg/l 2.9
Kahealuseliste fenoolide sisaldus mg/l 15
Pindaktiivsete ainete sisaldus mg/l 44
Üldfosfori sisaldus mg/l 9
Sulfaatide sisaldus mg/l 80
§ 17. Reovee reostusnäitajate kontrollimine
(1) Kliendi reovee reostusnäitajate kontrollimise proovivõtu kohaks on kontrollkaev, mis fikseeritakse teenuslepingus. Kontrollkaevuks on kinnistu kanalisatsiooni viimane kontrollkaev enne liitumispunkti, kui ei ole kokku lepitud teisiti. Kui kontrollkaev ei ole teenuslepinguga määratud, võetakse proov liitumispunktist või selleks sobivast kinnistupoolsest kontrollkaevust.
(7) Kui proovi analüüsi andmetel reovee reostusnäitajate tase ületab käesolevas eeskirjaga määratud saasteainete piirväärtusi on vee-ettevõtjal õigus võtta ülenormatiivse reostuse tasu kuni uue proovi analüüsi andmete esitamiseni, millest peab selguma et saasteainete (k.a ohtlike ainete) sisaldus vastab eeskirjas või teenuslepingus märgitule.
VEE MÕÕTMINE NING REOVEE ARVESTUS NING TEENUSTE EEST
(3) Veemõõdusõlm peab asuma hoones sellise paigutusega, et sisendustoru oleks võimalikult lühike, või mõõdukaevus, kohe pärast sisendustoru suubumist kinnistule. Veemõõdusõlm peab asuma kuivas ja valgustatud ruumis, kus temperatuur ei tohi langeda alla +4º C.
2) veemõõdusõlme ruumi või mõõdukaevu korrasoleku, puhtuse ja kuivuse, samuti ruumi valgustatuse;
(3) Kui käesoleva eeskirja § 19 lõike 4 kohasel erakorralisel taatlusel osutus veearvesti mõõteviga lubatust suuremaks, teeb vee-ettevõtja vea ulatuses tarbitud veekoguse ümberarvestuse arvesti paigaldamise kuupäevast möödunud poole aja, kuid mitte rohkem kui kuue kuu eest.
(4) Kinnistusisese tulekustutussüsteemi kaudu tarbitud vee eest tasub klient veearvesti näidu järgi üldistel alustel. Kui vesi ei läbinud arvestit, teeb käesoleva eeskirja § 10 lõikest 4 tulenevatel juhtudel veekasutuse akti ja kuluarvestuse vee-ettevõtja.
§ 21. Veekulu arvestus veearvesti puudumisel
(1) Veearvesti puudumise korral arvestatakse kliendi tarbitud veekogus tarbijatepõhiselt. Tarbijapõhise hinna määrab vee-ettevõtja kooskõlastatult vallavalitsusega.
(2) Veetarbimise arvestamiseks käesoleva eeskirja paragrahv 21 lõike 1 kohaselt teatab klient vee-ettevõtjale veetarbijate (elanikud, rentnikud) arvu. Klient on kohustatud kirjalikult teatama muutustest eespool toodud veetarbijate arvus mitte hiljem kui 7 päeva jooksul.
(3) Kui klient saab kogu vee muudest allikatest kui ühisveevärk ning tal puudub veearvesti tarbitava vee ja reovee koguse mõõtmiseks, arvestatakse ühiskanalisatsiooni teenuse eest tasu tarbijate arvu põhiselt. Tarbijapõhise hinna määrab vee-ettevõtja kooskõlastatult vallavalitsusega. Klient on kohustatud kirjalikult teatama muutustest eespool toodud veetarbijate arvus mitte hiljem kui 7 päeva jooksul.
(4) Reoveearvesti rikke korral arvutatakse ärajuhitud reovee kogus käesoleva eeskirja § 20 lõikes 2 sätestatud korras.
(3) Klient peab täitma käesoleva eeskirja § 19 lõigetes 1 ja 2 veemõõdusõlme ja arvesti kohta sätestatud nõudeid ka reovee mõõdusõlme suhtes.
(3) Abonenttasu määratakse kogu kalendriaasta tasuna, mida makstakse osade kaupa iga arvestusperioodi lõpus.
(4) Klient on kohustatud tasuma veevarustuse ja reovee ärajuhtimise teenuste eest vee-ettevõtjale teenuslepingus kokkulepitud ajal vastavalt vee-ettevõtja esitatud arvele. Kui arve tasumise tähtaeg ei ole kokku lepitud, on klient kohustatud tasuma arve kümne kalendripäeva jooksul arve kättesaamisest arvates. Arve loetakse kätte saaduks, kui see on esitatud teenuslepingus märgitud kliendi posti- või e-postiaadressile ja postitamisest on möödunud viis päeva. Arve loetakse tasutuks kuupäeval, mil raha on vee-ettevõtja arvelduskontole laekunud. Nimetatud tähtaegade ületamise korral tasub klient vee-ettevõtjale viivist vastavalt teenuslepingule.
(1) Teenusleping sõlmitakse kliendi ja vee-ettevõtte vahel määramata ajaks, kui on täidetud käesoleva eeskirja, ühisveevärgi ja -kanalisatsiooniga liitumise eeskirja ning liitumislepingu tingimused. Kuni liitumistasu viimase osamakse tasumiseni võib teenuste kasutamiseks sõlmida tähtajalise teenuslepingu. Leping lõpetatakse ja sõlmitakse uus kui piirkonnas tegutsev vee-ettevõte vahetub.
(1) Eeskirja § 7 lõike 1 kohase tähtajalise teenuslepingu sõlmimiseks esitab klient avalduse ja dokumendid, mis tõendavad tähtajalise teenuse kasutamise vajadust. Avalduse alusel esitab vee-ettevõtja tehnilised tingimused. Paigaldatud torustikud ja seadmed vaatab üle vee-ettevõtja esindaja, kes nende nõuetele vastavuse korral vormistab kasutusele lubamise akti, mille alusel sõlmitakse teenusleping.
(1) Ühekordse veekasutuse või reo- ning sademevee ärajuhtimise loa saamiseks esitab seda soovinud isik vabas vormi avalduse. Ühisveevärgist vee saamiseks või reo- ning sademevee ärajuhtimiseks ühiskanalisatsiooni koostatakse tähtajaline leping.
1) juhul, kui klient ei ole vee-ettevõtja määratud tähtajaks kõrvaldanud põhjusi, mille tõttu kinnistule vee andmine või reovee ärajuhtimine oli käesoleva eeskirja alusel katkestatud;
(1) Kliendil on ühe aasta jooksul pärast teenuslepingu lõpetamist õigus teenusleping uuesti sõlmida endises mahus ja tingimustel liitumislepingut sõlmimata, kui teenuslepingu lõpetamise põhjused on nõutud viisil kõrvaldatud ja olemasolevaid ühendustorusid on võimalik kasutada. Teenuslepingu uuesti sõlmimiseks tuleb avaldajal eelnevalt tasuda vee-ettevõtjale vee andmise või reovee ärajuhtimise taastamise kulud.
(2) Kui ühe aasta jooksul pärast teenuslepingu lõpetamist ei ole lepingut käesoleva paragrahvi lõike 1 kohaselt uuesti sõlmitud, on vee-ettevõtjal õigus lahutada kinnistu veevärk ja kanalisatsioon ühisveevärgi ja -kanalisatsiooni rajatistest. Kui edaspidi soovitakse veevarustuse või reovee ärajuhtimise teenuseid kasutada, tuleb sõlmida liitumisleping.
Käesoleva määruse jõustumisega kaotab kehtivuse Taheva Vallavolikogu 21. aprill 2003. a määrus nr 7 “Taheva valla ühisveevärgi- ja kanalisatsiooniga kasutamise eeskirja kinnitamine”.

References: § 8

§ 3

§ 13

§ 17
 § 19
 § 10

§ 21
 § 20
 § 19
 § 7